Чарлі — гэта Чарльз Мэнсан. У яго не вельмі шчаслівая біяграфія. Чарльз Мэнсан нарадзіўся ў 1934 годзе. Яго маці было толькі 16 гадоў, і яна ўжо паспела стаць алкагалічкай. Пазней Мэнсан згадваў, што яна нават хацела прадаць яго ўладальніку рэстарана за пляшку піва. Калі Чарлі было 6 гадоў, маці пасадзілі за ўзброены напад. Чарльз вымушаны быў жыць у родзічаў, якія былі не менш дзіўнымі за маці асобамі. Калі маці выйшла з-за кратаў, Чарльзу не стала лепш: яна аддала яго ў інтэрнат. Адтуль малады Чарльз неаднаразова збягаў. Падчас аднаго з такіх уцёкаў ён скраў аўтамабіль. Злодзея злавілі і адправілі на тры гады ў турму для падлеткаў.